CELEX: 62014CN0549
Language: sk
Date: 2014-12-02 00:00:00
Title: Vec C-549/14: Návrh na začatie prejudiciálneho konania, ktorý podal Højesteret (Dánsko) 2. decembra 2014 – Finn Frogne A/S/Rigspolitiet ved Center for Beredskabskommunikation

16.2.2015   
            
            
               SK
            
            
               Úradný vestník Európskej únie
            
            
               C 56/8
            
         Návrh na začatie prejudiciálneho konania, ktorý podal Højesteret (Dánsko) 2. decembra 2014 – Finn Frogne A/S/Rigspolitiet ved Center for Beredskabskommunikation
   (Vec C-549/14)
   (2015/C 056/10)
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Højesteret
   
      Účastníci konania pred vnútroštátnym súdom
   
   
      Odvolateľka: Finn Frogne A/S
   
      Odporca: Rigspolitiet ved Center for Beredskabskommunikation
   
      Prejudiciálna otázka
   
   Má sa článok 2 smernice Európskeho parlamentu a Rady 2004/18/ES (1) z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby v spojení s rozsudkami Súdneho dvora Európskej únie vo veciach Pressetext Nachrichtenagentur (C-454/06, ECLI:EU:C:2008:351) a Wall (C-91/08, ECLI:EU:C:2010:182) vykladať v tom zmysle, že dohoda o urovnaní, zavádzajúca obmedzenia a zmeny služieb pôvodne dohodnutých zmluvnými stranami, ktoré sa mali poskytovať podľa zmluvy, ktorá bola predtým predmetom verejného obstarávania, spolu so vzájomnou dohodou o vzdaní sa prostriedkov nápravy za porušenie zmluvy s cieľom vyhnúť sa následnému súdnemu konaniu, je zmluvou, ktorá sama osebe vyžaduje zadávacie konanie, pokiaľ je plnenie pôvodnej zmluvy ohrozené?
   
      (1)  Ú. v. EÚ L 34, s. 114; Mim. vyd. 06/007, s. 132.